# Andó Momofuku

### A Wikipédiából, a szabad lexikonból.

Andó Momofuku (安藤百福 Andō Momofuku, nyugaton: Momofuku Ando) (Tajvan, 1910. március 5. – Japán, 2007. január 5.) a Nissin Food Products Co., Ltd. alapítója és elnöke, az instant tésztaételek szülőatyja.

Tajvanon, Csiaji városában született a sziget japán megszállása alatt. Szülei Oszakából érkezett japán kereskedők voltak, de Andó hamar elveszítette őket. Nagyszülei gyámsága alatt nőtt fel Tajnan városában. 23 éves korában visszaköltözött Oszakába, beiratkozott a Ritsumeikan Egyetemre és ezzel egyidőben apja oszakai kapcsolataira támaszkodva egy kereskedő céget alapított. Miután a cég csődbe ment, 1948-ban Andó Momofuku az Oszaka prefektúrában található Ikeda városában megalapította a Nissin elődjét. A kicsi családi vállalkozás először só előállításával foglalkozott.

1958. augusztus 25-én, 48 éves korában, több hónap kísérletezés után Andó Momofuku tökéletesítette gyorssütési technikáját és feltalálta az instant tésztalevest. A terméket Chikin Ramen-nek keresztelte, az eredeti íz alapján. Kezdetben luxuscikknek számított, ára hatszorosa volt a frissen készült tésztaételeknek. 1971. szeptember 18-án piacra került a tészta első poharas változata is. Ahogy az árak csökkentek, az instant tészta bombaüzletté vált. 2004-ben már 70 milliárd csomag tésztaételt értékesítettek világszerte.

1964-ben létrehozta az Instant Ételeket Gyártók Szövetségét (Instant Food Industry Association), ami számos tisztességes versenyre és termékminőségre vonatkozó irányelvet fogalmazott meg, valamint olyan ágazati szabványokat vezetett be, mint a gyártási idő feltüntetése a csomagoláson.

Ő volt a Tésztaétel Előállítók Nemzetközi Szövetségének (International Ramen Manufacturers' Association) elnöke. Róla nevezték el az Ikedában található Andó Momofuku Instant Tésztaétel Múzeumot.

2007. január 5-én, 96 éves korában, hunyt el szívelégtelenségben, Oszaka prefektúrában.

A lap eredeti címe "http://hu.wikipedia.org../../../a/n/d/And%C3%B3_Momofuku_f807.html"

Kategória: Japán üzletemberek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Ελληνικά
- Español
- Français
- Bahasa Indonesia
- 日本語
- 한국어
- Nederlands
- Polski
- Português
- Русский
- Simple English
- Tiếng Việt
- 中文
- 粵語